ข้อกำหนดสำนักงานตำรวจแห่งชาติข้อกำหนดสำนักงานตำรวจแห่งชาติเรื่องกำหนดเงื่อนไขในการใช้ไฟสัญญาณวับวาบ เสียงสัญญาณไซเรนหรือเสียงสัญญาณอย่างอื่นและเครื่องหมายแสดงลักษณะของรถฉุกเฉิน อาศัยอำนาจตามความในมาตรา๑๓ แห่งพระราชบัญญัติจราจรทางบก พ.ศ. ๒๕๒๒ผู้บัญชาการตำรวจแห่งชาติ กำหนดเงื่อนไขในการใช้ไฟสัญญาณวับวาบ เสียงสัญญาณไซเรนหรือเสียงสัญญาณอย่างอื่นและเครื่องหมายแสดงลักษณะของรถฉุกเฉิน โดยออกข้อกำหนดไว้ดังต่อไปนี้ข้อ ๑ให้ยกเลิกข้อกำหนดกรมตำรวจ เรื่อง กำหนดเงื่อนไขในการใช้ไฟสัญญาณวับวาบเสียงสัญญาณไซเรน หรือเสียงสัญญาณอย่างอื่นและเครื่องหมายแสดงลักษณะของรถฉุกเฉิน ฉบับลงวันที่ ๗ มกราคม พ.ศ.๒๕๓๖ข้อ ๒การขออนุญาตใช้ไฟสัญญาณวับวาบ เสียงสัญญาณไซเรน หรือเสียงสัญญาณอย่างอื่นให้เป็นไปตามประกาศของสำนักงานตำรวจแห่งชาติข้อ ๓รถที่จะอนุญาตให้ใช้ไฟสัญญาณวับวาบ เสียงสัญญาณไซเรน หรือเสียงสัญญาณอย่างอื่นจะต้องเป็นรถดังต่อไปนี้๓.๑รถในราชการทหารหรือตำรวจ๓.๒รถดับเพลิงและรถพยาบาลของทางราชการ๓.๓รถอื่นที่ได้รับอนุญาตจากผู้บัญชาการตำรวจแห่งชาติหรือผู้ได้รับมอบอำนาจข้อ ๔รถที่จะใช้ไฟสัญญาณวับวาบ เสียงสัญญาณไซเรน หรือเสียงสัญญาณอย่างอื่น จะต้องได้รับอนุญาตเป็นหนังสือจากผู้บัญชาการตำรวจแห่งชาติหรือผู้ได้รับมอบอำนาจเสียก่อนจึงจะติดตั้งและใช้ไฟสัญญาณหรือเสียงสัญญาณได้หนังสืออนุญาตตามความในวรรคก่อนให้เป็นไปตามแบบท้ายข้อกำหนดนี้ข้อ ๕ รถของทางราชการหน่วยงานของรัฐ หรือรัฐวิสาหกิจ เมื่อได้รับอนุญาตแล้วให้ใช้ได้ตลอดไปจนกว่าจะมีการจำหน่วยรถนั้นหรือมีการเปลี่ยนภารกิจของการใช้รถและภารกิจนั้นไม่อยู่ในหลักเกณฑ์ที่จะอนุญาตให้ใช้ไฟสัญญาณวับวาบหรือเสียงสัญญาณได้สำหรับรถอื่นๆ ให้มีอายุไม่เกินกว่า ๓ ปีนับแต่วันอนุญาตและทั้งนี้ให้ถ่ายสำเนาหนังสืออนุญาตติดไว้ที่กระจกบังลมด้านหน้าของรถในสภาพมองเห็นได้ชัดเจนเพื่อการตรวจสอบของเจ้าพนักงานตลอดระยะเวลาการใช้รถดังกล่าวข้อ ๖ลักษณะของไฟสัญญาณวับวาบ เสียงสัญญาณไซเรน หรือเสียงสัญญาณอย่างอื่น๖.๑ไฟสัญญาณจะต้องติดตั้งบนหลังคาให้เห็นได้ชัดเจน แสงของไฟสัญญาณจะต้องส่องออกทางด้านหน้ารถกะพริบวับวาบหรือหมุนให้แสงส่องวับวาบโดยรอบรถก็ได้สีของแสงไฟสัญญาณให้ใช้ดังนี้๖.๑.๑ แสงแดง สำหรับรถในราชการทหารหรือตำรวจรถดับเพลิงและรถในราชการอื่นที่ผู้บัญชาการตำรวจแห่งชาติเห็นสมควรเป็นกรณีพิเศษเฉพาะราย๖.๑.๒แสงน้ำเงิน สำหรับรถพยาบาล๖.๑.๓แสงเหลือง สำหรับรถอื่น๖.๒เสียงสัญญาณ ให้ใช้ดังนี้๖.๒.๑ เสียงสัญญาณไซเรนสำหรับรถในราชการทหารหรือตำรวจ รถดับเพลิงและรถในราชการอื่นที่ผู้บัญชาการตำรวจแห่งชาติเห็นสมควรเป็นกรณีพิเศษเฉพาะราย๖.๒.๒เสียงสัญญาณหลายเสียง (เสียงสูงต่ำสลับกัน) สำหรับรถพยาบาลข้อ ๗เครื่องหมายแสดงลักษณะของรถฉุกเฉิน๗.๑รถฉุกเฉินยกเว้นรถในราชการทหารหรือตำรวจ รถของทางราชการ หน่วยงานของรัฐหรือรัฐวิสาหกิจ จะต้องมีข้อความว่า รถฉุกเฉินได้รับอนุญาตแล้วและข้อความระบุชื่อจังหวัดที่อนุญาต เป็นตัวอักษรสีแดงพื้นสีขาวมีขนาดความสูง ๑๐ เซนติเมตรติดไว้ที่ด้านข้างรถทั้งสองด้านโดยจะอยู่ในแถวเดียวกันหรือคนละแถวก็ได้๗.๒รถดับเพลิงเอกชน ให้มีข้อความว่า หน่วยอาสาสมัครบรรเทาสาธารณภัย.(ชื่อหน่วยงาน).. เป็นตัวอักษรสีขาวมีขนาดความสูง ๑๐ เซนติเมตร เหนือข้อความตามข้อ ๗.๑๗.๓รถพยาบาลเอกชน ให้มีข้อความระบุชื่อหน่วยงานเป็นตัวอักษรสีน้ำเงิน มีขนาดความสูง ๑๐ เซนติเมตร เหนือข้อความตามข้อ ๗.๑๗.๔รถอื่นปฏิบัติทำนองเดียวกับข้อ ๗.๓โดยตัวอักษรเป็นสีขาวอยู่ภายในกรอบพื้นสีเหลือง๗.๕กรณีที่มีเครื่องหมายแสดงสัญลักษณ์ของนิติบุคคลสำหรับหน่วยงานเอกชน ให้ติดเครื่องหมายดังกล่าวไว้ที่ประตูหน้าเท่านั้น๗.๖เฉพาะรถเอกชน นอกจากข้อความและสัญลักษณ์ดังกล่าวข้างต้นห้ามมิให้มีข้อความหรือสัญลักษณ์อื่นใดข้อ ๘การใช้ไฟสัญญาณวับวาบ เสียงสัญญาณไซเรน หรือเสียงสัญญาณอย่างอื่น๘.๑การใช้ไฟสัญญาณและเสียงสัญญาณพร้อมกัน ให้ใช้ในกรณีจำเป็นต้องใช้รถเดินทางเพื่อปฏิบัติหน้าที่เมื่อมีเหตุฉุกเฉินโดยรีบด่วนหรือเพื่อนำหรือปิดท้ายขบวนซึ่งจำเป็นต้องอารักขาให้ความปลอดภัยเป็นพิเศษ๘.๒การใช้ไฟสัญญาณโดยไม่ใช้เสียงสัญญาณให้ใช้ในกรณีที่จำเป็นต้องเดินทางเพื่อปฏิบัติหน้าที่โดยเร็ว การนำหรือปิดขบวนรถขบวนคนเดินเท้า ซึ่งอาจกีดขวางการจราจรหรือในกรณีที่หยุดรถปฏิบัติหน้าที่เมื่อมีเหตุฉุกเฉินหรือกรณีที่จำเป็นเพื่อให้ผู้ใช้ทางทราบและสังเกตเห็นได้ง่าย๘.๓รถอื่นนอกจากรถในราชการทหารหรือตำรวจ รถดับเพลิง รถพยาบาลให้ใช้ไฟสัญญาณเพียงอย่างเดียว เว้นแต่ผู้บัญชาการตำรวจแห่งชาติจะเห็นสมควรเป็นอย่างอื่น๘.๔รถโรงเรียน ห้ามมิให้ใช้ไฟสัญญาณวับวาบขณะขับรถในทางเว้นแต่ในขณะหยุดรถเพื่อรับส่งนักเรียนขึ้นหรือลงรถหรือในขณะหยุดรถเมื่อมีเหตุฉุกเฉินเพื่อให้ผู้ใช้ทางทราบและสังเกตเห็นได้ง่ายและไม่ต้องปฏิบัติตามข้อ ๗ข้อ ๙ การเพิกถอนและการส่งคืนหนังสืออนุญาต๙.๑กรณีผู้รับอนุญาต เจ้าของรถหรือผู้ขับขี่กระทำการอย่างใดอย่างหนึ่ง ดังต่อไปนี้๙.๑.๑ใช้ไฟสัญญาณหรือเสียงสัญญาณโดยไม่มีเหตุอันสมควร๙.๑.๒กระทำความผิดตามพระราชบัญญัติจราจรทางบก พ.ศ. ๒๕๒๒ มาตรา ๔๓ (๑) และ (๒)๙.๑.๓ กระทำความผิดกฎหมายอันเป็นการขัดต่อความสงบเรียบร้อยหรือศีลธรรมอันดี๙.๑.๔กระทำความผิดอย่างใดอย่างหนึ่งดังต่อไปนี้ตั้งแต่สองครั้งขึ้นไป คือ๙.๑.๔.๑ ความผิดตามพระราชบัญญัติจราจรทางบก พ.ศ. ๒๕๒๒ ยกเว้นมาตรา ๔๓ (๑) และ (๒)๙.๑.๔.๒ความผิดตามกฎหมายอื่นที่เกี่ยวกับการจราจร๙.๑.๔.๓ใช้รถที่มีอุปกรณ์ไม่ครบถ้วนตามที่สำนักงานตำรวจแห่งชาติได้ออกประกาศกำหนดไว้หรืออยู่ในสภาพที่ไม่สามารถใช้การได้ดีหรืออาจเกิดอันตราย๙.๑.๕ใช้ไฟสัญญาณวับวาบหรือเสียงสัญญาณไม่ตรงตามที่ได้รับอนุญาตหรือไม่ปฏิบัติตามเงื่อนไขที่กำหนดไว้ในข้อกำหนดหรือประกาศสำนักงานตำรวจแห่งชาติให้เจ้าพนักงานจราจรหรือพนักงานสอบสวนจัดทำรายงานแสดงเหตุแห่งพฤติการณ์ของความผิดและผลคดีถึงที่สุดพร้อมความเห็นเสนอไปยังกองบังคับการตำรวจจราจร หรือตำรวจภูธรจังหวัด แล้วแต่กรณีเพื่อนำเสนอผู้อนุญาตเป็นผู้พิจารณาว่ากล่าวตักเตือนหรือเพิกถอนหนังสืออนุญาต๙.๒รถของทางราชการ หน่วยงานของรัฐ หรือรัฐวิสาหกิจ เมื่อมีการเปลี่ยนภารกิจของการใช้รถและภารกิจนั้นไม่อยู่ในหลักเกณฑ์ที่จะอนุญาตให้ใช้ไฟสัญญาณวับวาบหรือเสียงสัญญาณได้หรือกรณีที่มีการจำหน่ายจ่ายโอน ให้มีหนังสือและนำหนังสืออนุญาตส่งคืนไปยังกองบังคับการตำรวจจราจรหรือตำรวจภูธรจังหวัด ภายใน ๗ วัน นับแต่วันที่มีการเปลี่ยนแปลงภารกิจหรือวันที่มีการจำหน่ายจ่ายโอน แล้วแต่กรณี เพื่อยกเลิกหนังสืออนุญาตนั้น๙.๓รถของเอกชน เมื่อเปลี่ยนเจ้าของหรือผู้ครอบครอง เปลี่ยนสภาพรถ เปลี่ยนวัตถุประสงค์ของการใช้รถหรือถูกเพิกถอนหนังสืออนุญาต ให้ผู้ได้รับอนุญาต เจ้าของหรือผู้ครอบครองรถดำเนินการลบข้อความตามข้อ ๗ และถอดไฟสัญญาณเสียงสัญญาณที่ได้รับอนุญาตให้ติดตั้งออกจากรถนั้นทันทีแล้วให้มีหนังสือแจ้งและนำหนังสืออนุญาตส่งคืนไปยังกองบังคับการตำรวจจราจรหรือตำรวจภูธรจังหวัด ภายใน ๗ วันนับแต่วันที่ได้มีการเปลี่ยนเจ้าของหรือผู้ครอบครองรถ เปลี่ยนสภาพรถเปลี่ยนวัตถุประสงค์ของการใช้รถ หรือได้รับทราบคำสั่งการเพิกถอนแล้วแต่กรณีข้อ ๑๐การขอต่ออายุการอนุญาต ให้ยื่นเรื่องขอต่อก่อนครบกำหนดอย่างน้อย ๒ เดือน และให้ใช้ต่อไปได้จนกว่าจะได้รับแจ้งไม่อนุญาตทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒ พฤษภาคม พ.ศ. ๒๕๔๖พลตำรวจเอก สันต์ ศรุตานนท์ ผู้บัญชาการตำรวจแห่งชาติหนังสืออนุญาตให้ใช้ไฟสัญญาณวับวาบหรือใช้เสียงสัญญาณไซเรน หรือเสียงสัญญาณอย่างอื่น[ดูข้อมูลจากภาพกฎหมาย]สุภาพร/พิมพ์๗สิงหาคม ๒๕๔๖นิลวรรณ/ปาจรีย์จัดทำ๑๕สิงหาคม ๒๕๔๖[๑] รก.๒๕๔๖/พ๕๖ง/๕/๑๖ พฤษภาคม ๒๕๔๖